Como todas as especies d'o chenero Allium, as cebollas tienen un teixiu meristematoso de forma discoidal que se conoix como disco caulinar, que fa de primordio ta toda a planta. O disco caulinar produz as radices adventicias blancas tan tipicas d'as amarilidacias, que s'afunden en a tierra dica bells 60 cm, anque son prou fráchils y se gosan romper quan a cebolla se ranca ta cullir-la.